text: Mary indledte kampen mod mobning
  21 september 2011 kl. 11.10
  Den røde løber blev onsdag eftermiddag rullet ud foran rådhuset i Esbjerg, da kronprinsesse Mary ankom for at indlede kampen mod mobning i kommunens daginstitutioner og skoler.
  180 pædagoger og lærere i Esbjerg har allerede været på kursus i kronprinsessens antiomobbeprogram, Fri for Mobberi.
  Inspirationen kommer fra The Alannah and Madeline Foundations indsats mod mobning i Australien. Red Barnet og Mary Fonden arbejder på at udbrede programmet i Danmark.
  Det bygger på værdier som tolerance, respekt og omsorg.
  Antimobbeprogrammet henvender sig til børn mellem tre og otte år, da en tidlig indsats kan forebygge mobning blandt større børn.
  Fri for Mobberi bruges allerede i godt 1.000 børnehaver og 370 skoler i Danmark.
  Programmets hjemmeside.
  